Príloha č. 1 k Rozhodnutiu č.: **003/VD/15-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku : **Kaopectin perorálna suspenzia**

Výrobca : Animed s. r. o., Borovianska cesta 4541/76, 960 01 Zvolen, Slovenská republika.

Držiteľ rozhodnutia : Animed s. r. o., Borovianska cesta 4541/76, 960 01 Zvolen, Slovenská republika.

Zloženie : Kaolinum 200 mg, Bentonitum 20 mg, Pectinum 5 mg v 1 ml veterinárneho prípravku.

Pomocné látky: Glycerolum, Acidum citricum monohydricum, Sacharinum, Methylum parahydroxybenzoicum, Propylum parahydroxybenzoicum, Aroma, Aqua demin. steril.

Popis vet. prípravku : Perorálna suspenzia svetlobéžovej, resp. žltkastej farby.

Druh a kategória

zvierat : Všetky kategórie domácich a spoločenských zvierat.

Charakteristika : Kaolín a bentonit patria medzi efektívne črevné absorbenciá. Viažu sa v žalúdku a črevách na bakteriálne a alimentárne toxíny, čím zabraňujú ich ďalšiemu absorbovaniu a transportujú ich von z organizmu. Pektín pôsobí protekčne na črevnú sliznicu. Vďaka svojmu synergickému účinku dokážu predísť dehydratačným stavom, regenerujú a spomaľujú črevnú peristaltiku a pôsobia lokálne protizápalovo.

Oblasť použitia : Veterinárny prípravok určený na symptomatické zvládnutie ochorení gastrointestinálneho traktu. Pomáha zastavovať hnačkové stavy a zároveň poskytuje úľavu od kŕčov, nevoľnosti a iných nepríjemných pocitov a podráždení sprevádzajúcich tieto stavy.

Spôsob podania : Perorálne.

Dávkovanie : HD, kone 200 – 400 ml, teľatá, žriebätá 100 – 200 ml, ovce, kozy 50 – 150 ml, ošípané – všeobecná dávka 1 – 1,5 ml/kg ž. hm., psy, mačky – všeobecná dávka 1 – 2 ml/kg ž. hm, hlodavce, fretky 0,5 – 2 ml, malé exotické vtáky (zebrička, kanárik, andulka) 1 – 5 kvapiek, stredné papagáje 5 – 10 kvapiek, veľké papagáje, holuby 10 – 50 kvapiek. Podáva sa v 4 – 6 hodinových intervaloch po dobu 2 – 3 dni. Ak nenastane v tomto čase viditeľné zlepšenie, konzultujte zdravotný stav zvieraťa a podávanie veterinárneho prípravku so svojim veterinárnym lekárom. Pri závažnejších klinických stavoch, predovšetkým u mláďat, sa odporúča kombinovať s vhodným rehydratačným prípravkom (napr. Glucolyte plv. sol. alebo Rehypet plv. sol.).

Upozornenia : Pred použitím pretrepať! Veterinárny prípravok nie je vhodný na dlhodobé užívanie. Pri podávaní s inými perorálnymi prípravkami dbajte na rady a pokyny veterinárneho lekára!

Ochranná lehota : Bez ochrannej lehoty.

Veľkosť balenia : 50 ml, 100 ml, 500 ml, 1 l, 5 l.

Spôsob uchovávania : Pri teplote 15 - 25°C, v suchu. Chrániť pred mrazom. Uchovávať mimo dohľadu a dosahu detí.

Čas použiteľnosti : 2 roky v originálnom balení. Po otvorení spotrebovať do 30 dní.

Označenie : Len pre zvieratá!

Bez predpisu veterinárneho lekára.

Schvaľovacie číslo: 003/VD/15-S